एमपीयूएटी के प्रो. डांगी अमेरिका रवाना, कृषि से जुड़ी नई विधाएं सीखेंगे
उदयपुर| एमपीयूएटीके प्रोफेसर केएल डांगी गुरुवार को अमेरिका के लिए रवाना हुए। डांगी अमेरिका से जैविक खेती, कुलागत वस्तुएं, प्राकृतिक खाद का उपयोग, कम्पोस्ट बनाना, खाद्य वितरण तंत्र, सतत कृषि उत्पादन, थर्ड पार्टी सर्टिफिकेशन, पशु उत्पादन तंत्र, कृषि उत्पादन क्रियाएं, फसल परिवर्तन और बायोटेक्नोलॉजी-क्लाइमेट चेंज का अध्ययन कर एक माह बाद वापस आएंगे। प्रोफेसर डांगी ने बताया कि यात्रा के दौरान वे अलग-अलग विश्वविद्यालयों में जाकर व्याख्यान भी प्रस्तुत करेंगे। अपने अमेरिका प्रवास के दौरान अमेरिका के कृषकों से गहन तरीके से सीधा संपर्क करेंगे और उनके द्वारा अपनाई जाने वाली कृषि तकनीकों के बारे में भी जानकारी लेंगे। इससे भारत के किसानों तक कृषि तकनीक को तीव्रता से पहुंचाने की विधियां भी उपयोग में लाई जा सकेंगी।
hin_Deva hin_Deva